
ZUR ELISABETHEN-LEGENDE. 

Nach einer Maihinqer Handschrift aus dem 15. 
Jahrhundert. 

IN einem Aufsatz über deutsche Handschriften in Maihingen, 
der in Alemannia 24. 51-86 erschienen ist, habe ich auch 
auf diese Handschrift aufmerksam gemacht. Sie enthält Leben 
und Wunder der Klausnerin Elisabeth, und ist verfasst von dem 
Probst Conrad Koegelin im Augustinerkloster Waise im Bistum 
Augsburg. Ich fand die Handschrift in einem Codex in quarto 
aus dem' 15. Jahrhundert, Bl. 254-301*', überschrieben : * Von 
ainer säligen lunckfrawen genannt elspethn,' Die unserer 
Legende vorhergehenden Kapitel enthalten : ' Betrachtungen 
einer Karthäusers,' eine Reihe von einzelnen, teilweise ganz zu- 
sammenhangslosen Abschnitten, die gewöhnlich mit grossen, aber 
wenig zierlich entworfenen Initialen — eine Eidechse, Blume, 
Jungfrau usw. darstellend — versehen sind. In den Beiträgen 
Zur Quellenkunde der altdeutschen Litteratur (Strassburg, Verlag 
von Karl J. Trübner 1886) machte Karl Bartsch auf die von 
Birlinger herausgegebene Legende aufmerksam, die einer Strass- 
burger Sammelhandschrift entnommen ist. 

Im neunten Band der Alemannia (9. 275 ff.) befindet sich 
unter dem Titel : ' Leben heiliger alemannischer Frauen des liv. 
und XV. Jahrhunderts ' nachstehender Abdruck : 

*Dit erst büchlyn ist von der seligen Klusneryn von Hüthy, 
die genannt waz Elizabeth ' veröffentlicht von Dr. Anton 
Birlinger. 

Als Schlussbemerkung zu dem blossen Abdruck dieser Heili- 
gengeschichte auf Seite 292 fügt Birlinger an : * Dieser Vita 
folgen weitere der Klosterfrauen von Katharinental bei Diessen- 
hofen, und der von Töss. Da die alemannische Fassung unserer 

'Cat. III. Deutsch I. 4» 8 (1). 

Legende nicht gefunden werden konnte, musste die hessische 
hier gegeben werden und zwar aus einer Strassburger Hand- 
schrift, die Barack aufgefunden und erworben hat. Heft 1 Bd. 
X bringt die nötigen literar-historischen biographischen Nach- 
richten, nebst ausführlicher Beschreibung der Handschrift. 
Mone will in Innsbruck eine alemannische Handschrift gesehen 
haben, sie scheint verschollen zu sein.' 

Auf Seite 81 ff. Band x folgen ' Anmerkungen zu der Klaus- 
nerin von Reute.' Die Strassburger Handschrift aus dem Jahre 
1428 wird zuerst besprochen. Nach der Ansicht Birlingers hat 
der Schreiber dieser Handschrift ' offenbar durch der grossen 
düringischen Elisabeta Leben veranlasst unsrer Klausnerin Vita 
abgeschrieben.' Dieser Bemerkung schliesst sich dann eine 
Besprechung der Spracheigentümlichkeiten an. Die Sprache 
nennt er ' beinahe hochdeutsch ' ; doch gibt er zu, dass sich die 
mitteldeutsche, hessische Heimat auf den ersten Blick erkennen 



Der "Wortschatz ist halb alemannisch, indem der Schreiber 
alemannischer Vorlage folgt, die Wörter daraus ohne weiteres 
aufnimmt. 

Auf Seite 88 ff. und 93 ff, Bd. 10 sind literarhistorische 
biographische Notizen über die deutsche Handschrift aus dem 
Jahre 1624 und über die lateinische aus dem 15. Jahrhundert. 
Am Schlüsse des Abdrucks der Innsbrucker Handschrift S. 157 
(Bd. 10) bemerkt Birlinger : ' Die Abschrift verdanke ich Herrn 
Dr. Oswald Fingerle in Innsbruck, sie bestätigt meine Angabe, 
dass die Sprache schwäbisch-augsburgisch ist. Damit sei die 
Vita der Klausnerin geschlossen ; ihr folgen die Vitae der 
Dominicanerinnen von Kirchberg bei Haigerloch .... und die 
der Nonnen von Töss und Katharinental. Erwähnt fand ich 
noch die Beta Bona in einer Festpredigt Jakob Steheies in 
Wangen im Aligäu a. 1625; Violae Sanctorum Ravensburg bei 
Jos. Schrötern 1624 4° S. 9. Ferner in einer Handschrift: 
Chronik des dreissig jährigen Krieges im Breisgau, wahrschein- 
lich (c. 1660) von einem höheren Geistlichen Mallinger von 
Basel-Freiburg verfasst ; es wird Merck, Pfarrer von Sigmarin- 
gen zitirt, der mit seinem Herrn nach Reute ging. Beide Aus- 
gaben enthalten nichts Neues.' 

Ans dem Angeführten scheint mir mit Bestimmtheit hervorzu- 
gehen, dass die Maihinger Handschrift bisher nicht bekannt 
wurde. Es ist nicht unwahrscheinlich, dass es die von Mone in 
Innsbruck gesehene und angeblich alemannische verschollene 
Handschrift ist. Der Dialekt ist allerdings mehr oder weniger 
alemannisch, der auch häufige bayrische Lautverhältnisse auf- 
weist ; wie aber die Handschrift von Innsbruck nach Maihingen 
kam, wenn man einer solchen Vermutung überhaupt Raum 
geben darf, kann ich mir nicht recht zusammenreimen. Wie 
lange die Handschrift schon in Maihingen liegt, ob sie von dem 
Fürsten von Ottingen Wallerstein angekauft oder ob sie ihm 
als Geschenk übergeben worden, habe ich leider nicht ermitteln 
können. 

Meine frühere Ansicht, die ich in Alemannia Bd. 24-77 
geäussert, dass die von mir gefundene Maihinger Handschrift 
vielleicht die älteste der vorhandenen Handschriften über die 
Klausnerin Elisabeth sei, kann ich nicht länger für richtig 
erklären, da die unterzeichnete Jahreszahl 1464 ist, während die 
der Strassburger Handschrift beigefügte Jahreszahl 1428 und 
nicht 1478 ist, wie ich anfangs falschlich las. Die Innsbrucker 
Handschrift datiert gleichfalls aus dem 15. Jahrhundert. Eine 
bestimmte Jahreszahl ist nicht beigefügt. 

Die Schreiber der beiden ältesten Handschriften, der Strass- 
burger und der Innsbrucker, haben jedenfalls das deutsche 
Original zu Grunde gelegt, ebenso der der Handschrift von 
1624. Dasselbe scheint auch der Fall zu sein mit der gegen- 
wärtigen Handschrift. Ob diese älter ist als die Innsbrucker, 
kann nicht festgestellt werden, da, wie schon erwähnt, keine 
lahreszahl beigefügt ist. 

Von einer eingehenderen Abhandlung glaube ich absehen zu 
dürfen. Ein Vergleich mit den andern Handschriften zeigte 
mir, dass die Maihinger Handschrift keine wesentlichen Unter- 
schiede aufzuweisen hat. Ich gebe also hier den blossen Abdruck 
derselben mit möglichster Genauigkeit und ohne alle Verbes- 
serungsversuche. Auch die Interpunction habe ich keiner 
Änderung unterworfen. 

Bl. 254<=-301<'. 
Von ainer säligen lunckfrawen genant elspethn. 

Als laider yeczo In diser zeitt vil vnbechanter herter herc- 
zen ist vnd da wenig göttlicher myn vnd ernst in ist 
vnd besunder in den dingen da man nit gewise leipliche 
vrchünde von gegebfi mag darvmb das der cristenlich gelaube 
In dem menschen herczen dester stercker vnd dester vester 
bestett werd die da ho'rönd oder lesend das hie nachgerschriben 
stat so han ich ainfeltiger priester Brobst dezgoczhauss ze walsse 
Gaistlicher Korherr Sandt Augustinus orden in Costenczer 
bistumb gelegen von fleissiger pettwegen die mich darvmb 
angelait sindt worden von erbei'fi lewtten frawenn vnd mannen 
gaistlicher vnd weltlicher mit diser gegenwirtigen geschrifft vnd 
mit zaichen die hynnach geschriben standt vmb die ere gottes 
vnd als himlischen herz ze oflfnen vnd beschreiben das leben die 
tugend vnd die " büg ainer gaistlichen andechtigen Ingeslossen 
closnerin mit namen Elspeth beslossen in ainer clausen zerütin 
oder harstergaw nachent bej walse in dem selben bistum zu' 
costencz der selben closnerin peichter ich gewesen bin vnd haim- 
licher ingot wie doch gar vnwirdig bey zwanczig iaren als ich 
gesechen hawn vnd warlich gesechen han ain verborgen schacz 
den schacz ich doch nye wolt geoffnen von ettwas Ehaffter sach 
wegen Bis nwn so hann ich davon ze erchennen gebenn Ettlichen 
erwirdigen maistern priestern vnd ettlichen andn gaistlichen 
lewtten frawenn vnd mannen die mir dann in besunder gehaim 
In got lieb waren von demselben schacz als hie nach geschriben 
stat •.• •.• •.• 

An dem anfang diser uslegung so pitt ich en vnd rüff an die 
hilff vnd die genad vnnsers herren chesu cristi In der chrafft vnd 
mit des hilff dise Inckfraw dise werck erübet hat Nu vonder 
genad vnnsers herren mir ist gegeben daz ich diser Junckfrawen 
bin bej gewessen vnd denn handel vnd wandel allerding zegütter 
mass gesechen hann als mir dann yeczo zemal got ze erchennen 
gibt So wil ich ez beschreiben nit dacz ich ez freuenlichen niain 
ze bewaissen oder mit widerstreitten ze beschirmen mer wann ich 
dar Inn ze lang oder ze kurcz het gesprochen da will ich meinen 

obern vnd pas gelerrttea die mütticlichen lassen straffen vnd 
williclichen pessern Ich pit en die mütticlichen was geglauben 
dar Inn sey des man das andechticlichen vff well uemen wann 
ich iürcht das ich die vngenad dez almechtigen gocz dardurch 
verdiene das ich disen schacz also freuenlichen öffnete aber vmb 
daz dise vorbenannte lunkfraw bej irem leben nit schad gescheche 
die selben gu'ten werck lärnete vnd ain so getan leben an sich 
nement vnd ain volkomen willigen gedultigen Ion verdienten 
Amen, 

Nachdem als der hoch wirdig lerer schreibt Jacobtis de wrag 
ine prediger ordens iu dem pu°ch von dem leben der hailigen Da 
lert er aussiegen den namen elizabeth vnd spricht daz elizabeth 
sey als vil gesprochen mein got erkent ess oder raeins gocz sabend 
oder meins gocz föllin Item zu' dem ersten Elizabeth mein got 
erchennet als got hat sie erchennet wa er sie berait nach seinem 
wolgeuallenn Auch das er ir sein selbskuntschafft ein hett 
gegossen Item dem andern mal elisabeth meins gocz sabend si ist 
gegaubet gewessen mit den siben gauben des hailigen gaistes Auch 
das sie iecz ist in dem sibenden altar der rewenden darnach 
chünfftig auffzestan an dergemaiuen vrstend Item zu' dem dritten 
mal Elizabeth meins gocz völlin got hat sie also gefüllet des 
Hechtes der warhaitt göttlicher süssichait vnd ains smacks ewiger 
salichait dauon Augustinus spricht in dem pu°ch von der stat 
gocz in der warhaitt leuchtend sie in ewichait gru'nent sie in 
güttichait gottez so füret sie sich. 

Die Innsbrucker Hs. beginnt hier mit einem neuen Abschnitt. 

Ez was ain man gesessen ze walse in dem stettlin gelegen 
In Costenczer blstum der was gehaissen hanns aichler der 
hett ain erber hausfrawenn gehaissen Anna Vnd die warenn 
pürdig paide von dem yecz genanten stettlin von erben leutten 
gesiecht Nu nach dem als der vorgenant Anna sein frau in 
witwen stat in erberm gu'tem wandel vnd zoch sich mit allem 
dem das si dann hett in die obgeschriben clausen da ze baiden 
lebeus ain end mit hörtem strengem leben vmb pu'ss vnd 
pesserung irs vergangen lebens vnd da ez nu unsern herren zeit 
daucht da haimet er sie vnd tot ir leben also hetten die zway 
erbere gemechet ettwe vil chnid mit ainander vnd dennocht hetten 
sie ain tochter gehaissen Elizabeth zu° denn zeitten da man zalt 

von cristi gepürd drewzehen hundert vnd in dem sechs vnd acht- 
zigosten lare an sandt Katherinen tag geboren die die mu°ter 
selber sengen was Bis das sie reden ward da ward sie allen mens- 
chen lieb vnd was also in weltlichem schein ainfa'ltig vnd rains 
lautern lebens Bis daz sie vierzchen iar alt ward Da sie nu gieng 
in das vierzchend iar da was sie scho°n von antlücz vnd wber- 
tre£fent an gestaltweis vnd perd alle die in irem alter waren vnd 
mit anweisung vnd gelait gocz vnd des hailigen gaistes kam sie 
mir dem vorgenanten peichtiger in mein chunschafft vnd 
ward mir empfolichen zu' ain gaistlichen tochter gehaissen 
elizabeth vnd peichtet mir die erkant ich also rain in Junck- 
frewlichem statt lauter vnd ainfeltig vnd ainer gu'tten gewissen 
Als ich mich dan zemal verstu'nd da riett ich ir vnd was sie 
festiclichen daroff weisen als vil ich vermocht das sie sich cherte 
von derfalschen weit vnd an allen irdischenn dingen absaczte als 
uil als ich vermocht vnd iren willen vnd all ir begird, ordnete 
zegleichen als vil alz es müglichen wer dem götlichen willen vnd 
auch ainem gaistlichen orden an sich nem Besunder die dritte^ 
regel Sandt Zfrancissen darinn sie ir leben ingotlichem dienst 
wbend wer Die egenat' Junckfrau Elizabeth mir also anwarten 
was das sie hinfür in meinen potten in meiner vnderweissung vnd 
allen meinen retten wolt williclich gehorsam sein vnd also ward 
von pru"derlichen treuen vnd begird in God bewegt daz ich 
diesselben Junckfrawen für ander mein gaistlich töchtn In got 
die auch desselben ordens vnd regel waren vnderweisent was 
stetticlich mit gaistlicher erczney als vil als ich vermocht daz sie 
nit abliess vnd den gutten willen in ir vollbrachte zu' den 
werckenn das si ain fruchtper end dardurch behu'be. 

Und also cham die selb iunckfrau ettwe dick die weil sie dan 
nocht in irs vatters vnd mu'ter pfleg was mich manent vnd 
innerlichen pitten das ich meinen fleis wölte darzu'ton das ir die 
regel sandt francissen wurd gegeben, Ich wz darzue willig Ir 
ward die regel geben vnd ward darnach chürizlich eingeslausst 
vn^ ward darzu' getan was darzu' gehörtt von aller hockzeitlichait 
gehörend ist vnd also was sie beliben bei irem vatter vnd mu'ter 
etwe lang In loblichem ordenlichem leben doch so waren so uil 
weltlicher lewt vnd ehalten vnd haussgesindes in irs vatters hauss 
die mit zeittlichen dingen bechümert warend doch durch die sie 

vielleicht gehindert ward an irem angefangen werck vnd darvmb 
da warff ich In für das der behalter aller weit gesprochen hat 
der mensch sol lassen vatter vnd muoter vnd soll mir nach 
uolgenn vnd alspald do zoch sie sich von vatter vnd von mu°tter 
(das folgende ist ausgestrichen : vnd sol mir nach volgen) vnd 
wolt fürchamen hindernuss vnd chnnfftigen schaden vnd hett 
das in irem gemu't das der herr gesprochen hat der gaist ist be- 
hend der leib ist aber swer vnd treg vnd darnach mit meiner 
hilff ward sie empfölchen ainer erberfl gaistlichen swestern die 
der selben regel was die solt sie da leren weben vnd also was sie 
gelauffen von vatter vnd muoter trost vnd hilff. Nw gab ir 
got die genad das sie in kurzer zeitt das band werk weben 
gelern't das sie ez pas chund dann die die sie hett gelert wie doch 
mit grosser armu°t vnd mit menger widerwertichait die ir be- 
gegnet das ich wider warhait sprich vnd wol wais daz er also wz 
80 sie an ir arbait was vnd trewlichen ir hantwerck treiben 
wolt daz sich damit uarte wafi si anders nit enhett daz ir ettwe 
dick die fo'den in michlerweil von geschieht ze erprachen. Also 
das sie ettwe dick ain halben tag dar ob sas mit grosser arbaitt 
bis das si si wider gäcz gemacht vnd also mayn ich in der war- 
heit das der pöss veind ainsach wer vnd wölt sie also Irren an 
irer arbait das sie mangel gewune an Irer narung vnd presten 
hett vnd also wider hinder sich trett In die weit aber die sa*lig 
lunckfraw die was also stett In irer gu'tten hoffnung in got vnd 
arbait daz vorbenant hantwer'k wol drin jar vnd doch in 
derselben zeit hett sie wol denn mangel vnd denn hunger gehept 
das sie sich nyder vff die erde legt vnd ass der speis die man 
denn hu'ner gab oder den chaczen oder anderm vich dz laid sie 
doch williclich vnd stilliclich vmb den gesponsen vnserm herren 
chesu cristi doch daz ich des mangels vnd geprestens ze mal nye 
nnen ward wann das sie mir es hernach ze wissen-tett. 

Nvn als die dickgenant lunckfrau In dem sibenczehenden iar 
was da forcht ich ir vorbenanter peichter wie das sie in dem 
vorgenanten stettlin walse nit möcht zue nemen an tagenden 
vnd an göttliches mynn vnd ernst gewachsen von hinderzu'g 
wegen die ir täglich dazue vielen bei der Egenanten gaistlichen 
swester vnd also was ich in mir selber betrachten wie daz ich ez 
darzu' precht das der lunckfrawen vnd auch andern gaistlichen 

lunckfrawen die der selben regel waren vnd auch rain tochter 
ingot warend ain clausea gepauen wurd da sie dem willen vnsers 
lieben Herren lebten vnd sich da in ainichait von der weit 
enthielten Und als ich das in mir selbs betrachtet vnd got vmb 
hilff patt Da ward das von der ordnüg gottes durch mich vnd 
ander person die auch darzu" geschickt waren gaistlicb vnd 
weltlich der mainung stu°nd als die mein ain clausen solt man 
pauen an ain stat da ez dann zimlichen vnd fuglichen wer vnd 
mich daucht gu't sein vnd also in der genad vnd hilff gottes dea 
hailigen gaistes vieng ich an ze pauen ain clausen bei der pfarr 
chirchen zeieutin zehaystergaw nachent bei dem stettlin walse 
da die pfarchirch mit aller zuegehörd ist zu" dem minster vnd 
goczhaus ze walse vnd also die closen noch huit wesend ist da 
selbs da nw die closenn vmb vangen was vnd in ettwuil voll- 
bracht ward da nam ich die selben lunckfrawen vnd ander 
swester vier die derselben regel waren vnd hiess sie da eingan 
In die clausen die all da gehorsam waren als chindt der 
gehorsami. •.* *.' '.' 

Und als ich die selben funff swestern dahin ein gesamet hett 
mit grosser armu't vnd mangel speis vnd gewand da nam ich 
die zwo elstenn vnd sloss die da in ain clausen vnd denn anderß 
ordnet ich ettlich zusammen das all müssen das si damit das haus 
vnd herberg möchte dester pas gepawen vnd ir narung gehaben 
aber die vorbenante lunckfrawen erchant ich ainfeltig vnd 
saubes vnd wolgestalt vnd darumb wolt ich sie nit lassen ausgan 
wann sie als chintlich was da forcht ich vermailigot werden ir 
rainichait vnd was ir zueschiebeu ain ander arbait daz sie mit 
irem hantwerk sich vnd die anderfl swester lieb vnd werd was 
als dann hernach geschriben statt von dem zaichen vnd wanderfi 
die mit ir geschechen sindt. 

Item die selb dickgenannt lunckfrau hett so getanen fleiss 
vnd ernst mit ganczer begird irs herczen wr her vnd hinnach bis 
an Iren-tod wie sie genu°g gerainiget wurde vnd entlu'd ir 
gewissen vonallen gedenken worten vnd werken die wider got 
vnd wider recht vernufft von ir ie geschechen waren als vil als 
nach ir vermügend ze rew vnd ze peicht pringen möoht vnd 
vieng an endlichen vnd stett iclichen ir herez kuisten in rew 
vnd ir vergangen zeitt vnd werck zewegenn vnd ze strauffen. 

vnd die allerengosten Conciencia ze haben vml klaine ding die 
mich ciain dauchten die sie swer wegen was vnd mit grossem 
wainen vnd clagen vnd mit vngehörter vngehab alltag vnd oe 
vnderlass sein. Item sie öffnet mir mit innerlichem Inprüns- 
tigen ernst vnd mit herczenlichem smerozen wie sie ir chintlioh 
tag von Jugend vff als vnnüczlich anbetrachtend daz leidea 
vnsers herren chesu christi vnd an frucht hin hett lassen gan 
vnd an-der andern dingenn wie sie in ir ehinthait döcklin het 
gemacht als ob es ire chind weren vnd wie sie het genomen 
cletten vnd die an ir gewaud hett gehenckt als ob es ire silbrine 
oder guldine clainet weren vnd also hett sie vmb die clainen 
chintlichen ding die allergrössten gewissen vnd herzen laid 
durch daz sie wolt ir gewissen entladen vnd rainigen von 
allen sachen die sie betrengen vnd bes weren möciiten doch mit 
gu^tt gehoffnung vnd traung aplas aller schuld vnd also cham 
sie ain tail ze rne vnd ze frid in der gewissen. 

Naciidem als sie uw ze lan gewissen chomen was als vorges- 
chriben stat da leuciit ihr ainsmals uon manung vnd einsprechen 
got de^ hailigen gaistes vnd ward ir von innen gebotten wie das 
sie fürbas sollt leben vnd doch leiblicher speis nicht sollt niessen 
das sie gar wirdiclicli vnd übernatürlich daucht Und also was 
sie nach mir senden potschafft daz ich onverzogenlich solt zu° ir 
chomen Und als ich kam zu° ir da begund sie mir öffnen wie 
das ir dz also fu°r wer chomen Das sie leben solt an leibliche 
speis vnd fragt mich ob das gesein möchte wan sie ain lauter 
mensh wer Da sprach ich daz ich darzu* nicht chündt antwurte 
vnd bedacht doch ich wölt mich darnach arbaitten zue andern 
gaistlichen vnd andechtigeu lewtten in clausen die darumb 
gelegen warend vnd da wolt erfaren wie sie darzu" wölten 
rautten vnd also chatn ich ze lest in ain clausen gehaissen 
warlhausen zu" ainer closnerin gehaissen elspet die got zeinal lieb 
hett vnd der lait ich sie sach für was sie da von gelaupte oder 
da von halten wo'lt Die antwürt mir vnd sprach Nachdem als 
das harlig evangelium spricht bei got ist nücz vnmüglichs 
vnd sprach mer daz die Junckfrawe an dem einsprechen nit 
erschrecken solt vnd solt sich checklich darinn verwageu vnd 
got darinn ze hilff nemen vnd also ward es vö mir gehenget daz 
sie nach bei drei iaren plaib on leiblichs essen dass sie chainen 

lust noch willen ze essen nit enhett doch so cham der veind der 
pös gaist in aiuer frawen gestalt als ob er ir neben swester were 
die man da die hussmu°ter hiess vnd pracht ir ainsrnals ain 
geraten da sie lag in grosser chranckhait in ainer schüssel vnd 
wolt dz sie geessen hett vmb das sie dester chrefftiges in ir 
chranckhait möcht gesein Als denn hernach von disen dingen 
mer geschriben stat. 

Da sie nun bis in das dritt iar vnd nachent drew iar vngesser 
was da was grosser arckwan vnder defi mit swesterfi allen 
ausgenomen die hausmu^ter wie das sie nit in der warhait vnge 
essen were Sie tett ez mit gleichsnen vmb das daz si dardurch 
ru'm vnd lobe hett uon der weit vnd des arckwans was ain sach 
der bo's veinde der sich ettwe dick Hess sechen denn mitswestern 
In der gestalt diser lunckfrawen vnd was da verstellen ettwas 
speis vnd zyemess als dann aber hinnach davon mer geschriben 
statt das betrachtet dise lunckfrau mit beswerd vnd des mit 
grosser begird vnd mit fleissigem gepett mit gu°tter hoffnung an 
irem gesponsen vnserm lieben herren chesum eristum daz er sich 
darüber erbarmbte vnd ir wölt günnen daz sie doch vnderweillen 
ettwas möcht essen nit ze dae'n noch zu° ainem leiblichen lust 
mer zu' ainem schein vmb des willen daz der schedlich arckwan 
der neben swestern gelait wurd vnd das geschach das der herr 
gab das sie hernach ettwe dick also as in einem schein doch gar 
wenig das doch die selbspeis also rauch vngedewt wider von ir 
kam das weret also bis an Irenn tod daz sie wol in zwelff iaren 
leiblichs essens nit bedorfft. 

Und also sprich ich vorbenantes peichtiger daz In der warhait 
das dise ding vnd besunder das yetz genant wunder vnd zaichen 
chund vnd wissend sindt Darnach was alles mein fleiss vnd 
ernst wie ich durch mich selb vnd die andern mitswestern dise 
lunckfrawen geweissen mpchtenn vff ain emsigs vnd stöttigs 
betrachten daz leiden unaers herren chesu cristi wann darann 
ainer yettlichen verstentlichen sei ercznei hailsami vnd ewign 
sa°lllchaitt leg vnd des ward dieselb Junckfrau als ernstlich vnd 
begirlich enzündet daz alles ir ton all ir wegung vnd alle ir 
werck weis vnd wandel darzue genaiget wie sie ez allez zu° 
gleichet dem leiden unnsers herren chesu cristi Ez wer na'cn 
spynnen holcz tragen oder wz sie arbaitten was das was sie 

yetlichs besunder vnd in ainer besundrung zu' scheczen dem 
leiden cristi vnd also wann si span so war sie da bei Innerlich 
gedenckeon wie vunser her'chesus christus ir allerliebster 
gespons von seinen veinden vnd von rittern herticlichen vnd 
vnerparmhercziclichenn bey seinen balligen locken vmbgezogenn 
ward. Item wann sye denn holcz tru°g so was sie betrachte wie 
cristus der herr in rechter diemütichait sein eilend creucz ainig 
verlassen von allen seinen fründen durch vnserfl willen tru'g 
an die stat Calvarie vff seiner achseln vnd vff seinen ruggen 
getragen hett vnd wie er hye so fleissiclich gesu'cht hat das da 
verloren was vnd also fürbas anss hin in andern dingen. 

Und also nam die egenant lunckfrau auff sich das crewtz 
vnnsers lieben heren chu cristi vnd sein leiden mit sollicher 
emssiger betrachtung wurckenlich an mittel vnd wz das also 
wegen in Irem herczen vnd in Irem gemu't das in churczer zeitt 
ir ernst also gross ward das sie cham zue ainem so getanen mit 
leiden das sie siech ward vnd übernatürlich' chrank vnd plöd 
ward das ich ir vorbenanter peichtiger ettwe dick hortt In meine 
oren grosses gedo°n von prauchen vnd stossen die sie hett mit 
mitleiden vnsers lieben herren chesu cristi. Irem liebsten ges- 
ponsen vnd als dieselben pru'ch vnd stöss ettwe dick geschachen 
da prach ir auflf ir hercz leiblich ze der gelingken seytten von 
der verhengnusse vnnsers lieben herren vnd viel darauss die 
trän in grosser vilin als das wasser wallet us ainem kochprunnen 
vnd das ich sach vnd uerlich ich sach nit allain ainest sander 
dick vnd ofil an der gaistlichen swestern auch an glaub helFtig 
lewt maister priester vnd edellewt vil erber person frawenn vnd 
wann der ettlich noch lebendig sind Und ettlich todt Und also 
da sich das leiden vnsers herren chesu cristi in ir begird also 
begund meren vnd ymmer zu' nemen da sach ich daz ir hercz 
sich vff tett ze der anderfl gerechten seitten vnd dasplu't dar 
auss viel ze gleicher weis als vor zue der glingken seytten 
Darnach vnd sich das leiden in irem gemütt vnd herczen beguud 
meren ye mer vnd ye mer da sach ich ir hende vnd ir füsse 
ettwe dick offenn vnd durch löchert als gross nagel weren darin 
gestecht weren vnd sach da den trau dauon rynnen In grosser 
vilin Darnach sach ich In der warhaitt etwe dick ir Haupt 
löchert vnd durchgraben als ob sie mit ainer dürnen chron wer 
3 

bechro'nt worden als vnnser lieber herr chesus cristus ir aller 
liebster gespons vnd dar aussgieng der trän In der mass als dan 
wrgesehrieben ist. Zu° dem lesten sach ich allen iren leib von 
der schaittel bis za' der solen durch verwanttem vnd verpluetten 
mit unzalichen wunden In aller weis als wir gelauben daz vnnser 
her chesus cristus gegaisselt vnd gepesmet ward vnd geschagen 
wurdi vnd daz ich die plossen warhaitt da sach so sach ich ettwe 
dick die rechten waren mynzaichen vnsers lieben herren chesu 
christi in irem leib erscheinen vnd ich vnd ir mitswestern die 
man hiess die hausschwesterfl oder mu'ter selber mit vnsern 
henden leiblichen vil vnd dick den selben tron von den henden 
vnd von fassen non seitten von haupt uon allem irem leib dick 
gewischt vnd geweschen haben als gott wol wais an den ich das 
zuiche In ganzer warhaitt das dem also ist : — 

Und vmb das als die myn zaichen an ir also erzaigt {'eröget' 
ist ausgestrichen und ' zaigt' darüber geschrieben) hett vnd 
durch das gancz jar sich offenlich vnd scheinberlich erzeugten 
ettlichs tags ze acht malen vnd besunder an dem freytag vnd In 
der vasten vnd nahent alitag die weil sie lebt daz sich hend vnd 
füss haupt wunden ufftetten vnd das plu°t dauon flos da ward 
dafi yenen swesterfi ir arbait uast darvmb gemert wann si vil 
dester mer wassers mus^ten eintragen von ainem bach derinn 
michler verri was uon dem hauss das das man ir den leib vnd 
Ire tüchlin vnd ir deckin dw' dem tron erseuberte vnd erwüsche 
vnd auch dauon die dorff leutt vnd nachpauren die da gesessen 
warren wundert warzu* vnd warvmb sie so vil wassers prauchten 
vnd hetten villeicht ain vnrechten arckwan vnd darvmb ich 
wrbenanter beichtiger bedacht den grossen mangel vnd gepresten 
den armen swestern vnd in dar inn ze hilff chomen weit vnd 
ruofft an die genad gottes den hailigen gaist ze hilff chommen 
(wolt ist ausgestrichen) den swesteren in irer grossen arbait vnd 
darzu° sprach ich zu° der dick genanten lunckfrauen wenestu ob 
ez müglich sey das wir ain prunen graben hiebei vmb die clusen 
das die gross arbaitt die man hat mit wasser tragen dester ringer 
würd Also bedacht sie sich ain weil vnd antwurt mir vnd sprach 
tu°nd ir ewren fleis darzu' vnd vachendt an ainen prunnen 
zegraben got der hilfft en daz ez vollbracht würt vnd also zaigt 
sie die stat in dem garten nahent bey der clusen Da sei man 

den prunnen graben vnd nit anderswa wann wa man sunst da 
wer es nit nücz vnd als pald da vieng ich an zu° bestellen 
arbaiter vnd ward ain prun graben In sechs wu''chen vnd ward 
da wasser funden gu°t vnd lautter wasser vnd ward der prun 
berait In dem wintter das in den siben wochen chain vngewitter 
chain arbaitter da von nye getraib da wurden auch funden 
sollich gross felsen vnd stain usserhalb des prunnen die vnns 
chain irrung mit enwarren an der arbait. 

Item als nu solliche grosse wunder da an diser lunckfrawe 
vollbracht sind vnd besunderlich das aller ir leib nw dürr was 
worden von ausgiessung irs plu°tz als vor geschriben stat da was 
nit vnpillich daz ir gaist enzuekt wardt Und das geachach ettwe 
dick Ob er ir aber wer aus dem leib oder in dem leib des enwais 
ich nit got dr' waiss es wol Ich sach daz ir leib in sollicher 
verzuckt still lag vndsich da nichts regend was weder an autem 
noch an andern leiblichen zaichen Ettwenn zwentag Ettwen 
dreytag In aller mass als ob sie tod wer vnd denn darnach so 
das fürcham so wardsich dann der gaist wider enczünden leblich 
In dem leib vnd dann wider zu* dem wrrigen stat doch als sie 
von den totten erstanden wer mit schön in irs antlücz als ain 
pluende ros Als ob sie wer gewessen bey ainer gungsamlichen 
wirtschaflPt vnd vmb geben mit vaist in vnd wolmügend irs leibs 
als ob sie gefu'ret vnd gespeisset wer mit der allerpesten speis 
die in der zeit möcht gesein vnd also was ich sie dann fragent 
wa si die weil wer gewessen So sagt sie mir allain vngeho'rte 
vnd vnsägliche ding die wber mein verstantnuss waren vnd 
da zwischen als sie mir veriach das in dem selben hinzucken der 
gaist cham In den himel vnd das gegenwärticlichen cham chesus 
cristus gottes sufl In seiner menschlichen angenomen nataur 
vnd sein edle lunckfraw vnd mu°ter marie vnd ander himlisch 
burger mit grosser erwirdichait vnd freud vnd in grossen 
lubilieren gaist empfiengen vnd in führten für den spiegel 
götlicher maiestat vnd wann dann da der gaist hingefurt wurde 
So wurd also dann ir vernuffl vnd ir verstantnuss als gar erfült 
vnd ersett das sie dauon dann genclich nichtz gesagen chund vö 
der süssi vnd wunsami die also mir wider leuchtend wer auch 
sprach sie ains zue mir so der gaist also in ainem nyessen wer 
das sie dann aller creatur nit achtend wer als wenig als ain toter 

mensch Item sie sprach auch mer wenn der gaist also enzückt 
werd. 

(Das folgende ist hereincorrigiert) // : So verstosset er In 
dem gottlichem wessen dz es also got will haben daz der gaist 
also entzückt werd. // vmb mer verdieuung wegen wen so der 
gaist wider gat In den leib mit grossem smerczen So hei)t der 
leip dann wider an ze leben vnd ee daz die verainigung dann 
wider werde So wirt ain sollich leiden daz der swaiss ustringt 
durch haut vnd har flaisch vnder weillen mit plu°tigem schwai» 
vnd ain solliches hann ich ettwe dick an ir gesechen. 

Wann aber darnach so dise wunderliche ding von der chraffl 
vnsers herren vnd auch mit ainem zetu°n irer verdienlicher 
werck vollbracht an ir warren das sie dannach demselben 
enzucken wider chem an dem leib vnd angestalt wbertreffenlich 
wunderliches schönin vnd wolgestalt So vieng sie sich dann 
aber an ze wben In gottlichem schaweiidera leben das leiden 
chü cristi hercziclichen ze bedencken vnd ze betrachten was 
mit gaun'zer begirde flesehlichen ze begeren aber ze leiden vmb 
die vorigen nies'ung vnd schawen göttlicher sa'lichait vnd dann 
wber ain ciain zeitt so ward sie aber enzückt in aller mass als 
vorgeschriben ist vnd also in sollicher schawiig vnd smerczen 
vmb ain mit leiden des leidens chesu cristi verschied sie vnd gab 
auff iren gaist in der zeitt irs alters in dem vier vnd dreissigesten 
iar an sand katherinentag vmb mettinzeitt in dem jar da man 
zalt von cristi gepurd vierezehen hundert iar vnd in dem 
zwanzigosten iar mit ga°ter vernufft vnd andacht vnd in die 
müttichait in gutter hoffuung vnd in waiem gelauben vnd 
rechter mynn bei der schidung ich vor dick benenter beichtiger 
selb leiblich was Nw was sie begeren daz ich ir solt lesen den 
passion vnd das ich iren mit swesterfi zesamen ru'fte vnd das 
man ain cherczen an solt zünden das geschach alles vnd da ich 
den passion also gelass bis auff die pauss Inclinato capitte 
eraissit spiritum Daz spricht zetewczsch mit genaigtem haupt 
Hess er seinen gaist vnd da sprach ich dise wortt Beta ich han 
da gelessen wie vnser her mit genaigtem haupt hat gelassen 
seinen gaist vnd da begert sie daz man ir sandt iohanns mynn 
geh vnd das ward getan also lass ich für pas den passion bis an 

daz end als pald das geschach daz der passion gelesen was da 
laitt sie ir hend zesament vnd also sitzend Hess sie irem gaist. 

Das dise ding vnd wunderlichen zaichen vnd die wbernattur- 
lich sach dester gelaublicher sey So han ich vorbenanter probst 
mir fürgenomen als ich der egenant iunckfrawen peichter bin 
gewessenn wie das ich wöll öffnen vnd beschreiben ettliche 
wunder vnd merckliche zaichen durch die sie hie geschinen hatt 
in der zeitt etc. 

Ich bezuig dass mit dem lebendigen got der da ist ein pruQ 
der warhaitt das ich ains mals an ainem hochzeitlichen tag da 
ich mess hett gehalten vnd nachdem als ich genossen hett das 
faailig wirdig sacrament nach gewonlicher Ordnung der cristen- 
hait da weit ich gan darnach vnd wolt den andern swestern 
pringen das selb hailig sacrament vnd wolt auff den selben 
hochzeitlichen tag berichten Nw waren der sweder (?) swestern 
drey vnd die vierd was die Junckfraw von der die red ist die 
eelb die lag in grosser chrankhaitt vnd als ich wolt gan zu' den 
dreyen da nam ich von dem altar vier gesegent hosti vnd gieng 
vff die stieg als dafi da selben in der chirchen geordnet ist vnd 
was zu" dem fenster hyn vff vnd wolt da comunicieren die drey 
swesterfl als vor benent ist vnd wolt die vierden hosti mit mir 
wider herabtragen vmb des willen daz ich nit 1er wider abher 
gieng das das folck da anpettendt wer den waren got Im sacra- 
ment als ich nw die drey swestern hett bericht Da verswand 
mir die vierd gesegend hosti des erschrack ich von ganczem 
herczen vnd su'cht mit grossem fleiss vnd ernst vff der stieg vnd 
vnder der stieg vnd also gieng ich herab on das sacrament mit 
grossem schrecken vnd forcht vnd angst vnd vollendet das ampt 
der hailigen mess da das vollendet ward da su'cht ich aber bas 
vnd ich ez nit erfände da gieng ich in die clausen zu° der 
Iunckfrawen vnd ir clagen meins herczen grossen komnier vnd 
wolt durch sie getro'st werden vnd als ich enigieng zu" ir in ir 
besunder bettheuslein dar inn sie siech lag da hii°b sie an vnd 
lachet wol güttlich vnd sprach dise wort Ich wais wol was ew 
gebrist vnd was ir da su°chendt das sacrament ist mir gepracht 
zu" durch meinen gesponsen Xrm des lebendigen Gottes sun den 
ich hewt geseehen han sn seiner angenomen menschhaitt oder 
menschlicher nataur vnd mit im ain gross mengin der engel vnd 

der hailigen die Im da gedient band der hatt mich selb selber 
gespeiset vnd darvmb so sollend ir nit vn mu°ttig sein wann das 
ist also geschechen als ir gehordt band. 

Item das ander zaieben als dauor geschriben ist daz die 
lunckfraw in zwelff" iaren oder lenger nit essens nottürfftig was 
da machet sich aufifder tausent po^s lestige veiud der tewflel in 
der gestalt der selben lunckfrawen vnd stal haimlich prott vnd 
flaisch vnd ander speis den andern swesterfl vnd tru°g das da 
die lunckfrau ir nachtru" hett vnd legt ir das vnder ir pett stett- 
lin oder vnder ir haupt wafi dafi das da funden ward so ain 
grosser arckwan vif in den andern swestern vnd sprach dann in 
selber sehent das die gleichsnet das sie wol noch müg essen vnd 
das ist nit vnprillichen wann wz sie erstreichet das stiet sie alles 
vnd frisset es denn haymlichen in den winckeln. 

Item als nwn das was das sie nit enas da gieng natturlich nit 
von ir chainerlay aber der po°ss veindt der tewfFel der kam 
ettwe dick vnd pracht mit im vnsaubrikait vber mass vil vnd 
wbelsmeckend als ob ez swebel wer vnd von pech vnd liess das 
in ain göllten oder peckin oder in ain andr geschir vnd weit da 
den arckwann in den andfl swestern meren vnd bestetten darüber 
tett er ains der bo*s vallendt vnd machet den aller pesten gesmach 
vmb ir kemerlein vnd bestraich da die stett mit vnsaubrichait 
vssen vnd innen als ob sie es getan hett vnd vmb des willen das 
die andern swestern dester mer arckwans vnd Unwillen betten. 

Item ich han ettwe diek gesechen das der bös vend die 
lunckfrawen slu°g vnd sie niderwarff auff die erden vnd sie gar 
herticlichen handelt vnd auch noch mer so die lunckfrawainig 
was in irem pett heuslin So verhangt got das der poess veind 
cham vnd innen za' slos vnd sie da herticlichen vnd iemern- 
lichen slu°g vfi sie bei dem bar vmzoch vnd sie swerlich ver- 
wundet mit peissen vnd mit kraezen daz ich hernach etwa dick 
die an mal vnd die masen sach an Irem laib die er ir getan hett 
auch daz ich ettwe dick cham vnd sie also beslossen In den 
Holten fandt daz ich dann die tür vffstiess vnd ir zehilff cham. 

Item ich han gesechen die weil die selb lunckfrau dannocht 
bei leben was das sie ettwe dick so sie in schauung wz vnd in 
betrachtung des leiden Xri daz sie dann chuntlichen enpfindent 
was der pein des fegfewrs ettwen auff sechs stund ettwan mynner 

oder mer also das aller ir leib in so getan hicz was das die 
gewand vnd die tuchlin die vmb sie waren als uas waren als der 
si hett gezegen durch ain güss vnd alle dieselben weil west sie 
nichtz vmb sich selb noch vmb cham leiplich sach wann sie aber 
darnach wider zu° ir selber cham das sie empfinden was leiblicher 
ding so waren davon verhencknuss vnnsers herrenn vil seien des 
fegfewrs die sie anschrien vnd ruTten mit haisser styine vnd mit 
gruilichen Owe Owe hilflf hilff o hilff So antwurt sie dann vnd 
sprach was begerend ir die antwurtten denn also in die mass das 
ye ain andre begeret das geschaffet würd mess ze hallen ain 
andre begeret das das sie mit ir fu°r zu° dem fegfewr vnd die 
seien han ich selb geho'rtt als mir die lunckfrau vmb got erwarb 
daz sie mir selber geredt hannd. 

Item es ist dick geschechen das mir dise lunckfrau hat 
chünfftige ding vor hin gesait Besunder von dem Concili von 
der ainigunge der cristenhaitt wie die schier vnd m welcher zeitt 
vnd in welcher statt das solt beschechenn vnd also es sich auch 
hinnach chuntlich erfand als sie ez hett gesagt Item vnder 
weillenn so ich ettlich gu°ten vnd gaistlichen lewtten saitt Ettwas 
von denn vor geschriben dingen an ferren stetten vnd wann 
ich dann wider vmb cham zu" ir so wisset sie ez allweg vor hin 
vnd sprach ir band also vnd also von mir gerett wie daz ist daz 
ich en darvmb hann gepetten das ir nit dauon soltend sagen vnd 
das die-ding verswigen solten sein vnd da traff sie allweg die 
selben wort die ich defl von ir gerett hett an ferren stetten. 

Item ir ward auch chundt getann ainsmals wie sie solt leiden 
den siech tagen der ausseczichaitt da gab sie sich vnder williclich 
vnd wolt da gnu°g sein dem willen vnsers herren vnd als pald 
verhangt got vber sie daz sie vsseczig vnd vnrain ward vnd das 
weret an ir wol drey gancz tag vnd darnach sprach sie zu' nur 
dise wortt Mein gespons vnnser her chesus cristus ist selber 
komen vnd hatt mich gesundt gemacht vnd das was auch in der 
warhaitt also. Item ainsmals an dem hailigen pfingstag da 
fu'gt sich daz ich mit denn andern swestern vnd mit ir gieng in 
iren garten spacieren nahent bei der clausen als sie also gieng da 
viel sie wider geswinde als ain mensch der in amechten niderfellt 
vnd lag als ob sie enzuckt werr vnd also sprach ich das si sie 
trugen an iren gemach da si nu zu ir wider cham da fragt ich sie 

wie sie als geswind wer nidergefallen in dem garten da antwnrt 
sie mir vnd sprach wie das sie hett gehört ainem fogel alz 
sussiclichen singen daz sie uor rechtem wunder vnd sussichaitt 
alles ir chrafil ward beraubt wie doch ich vnd die andern swes- 
tern das nit enhortten Sie sprach auch das si das vor ettwe dick 
hett gehörtt. 

Item wan das geschach dz sie enpfangen hett das heilig sacra- 
ment das sie dafi ettwe dick vff gezuckt ward zwo stund oder 
auff drey also das sie von der stat da si dz hailig sacrament 
empfangen hett im luffi: ob nau swebt das sie das ertrich 
niendert rürt bis das si cham in ir pettkemerlin. 

Item sie hett ganczen fleis vnd ernst zu° den wercken der 
barmherczichait als sich gefugt ainsmals da cham ain mensch 
für die clossentür vnd begeret da des almu'ses mit erpermlicher 
stym Also ergraiff sie ain prott wann der andern swester chaine 
daz hortt vnd pracht es dem armen menschen als pald er daz 
enpfieng da uerswand er vor iren äugen wie der aber ain gestalt 
hett des enwaiss ich nit wann dz ich heff das sey Xrüs gewessen 
in ains armen menschen gestalt. Item als sie gross begird hett 
zu* allen zeitten nach irem gesponsen chesu cristo also das sie 
von rechtem belongen da sait sie mir das ir cristus selb ettwe 
dick erschinen sey in chindlins weis als er was in seiner mu'ter 
maria schos vnd da sie in ettwe dick zärtlich vmbfangen hab so 
sie also lag an irem pettlin vnd wan er uon ir schied daz sie in 
verloren hett das sie cleglichen sprach ettwe dick wa pist wa 
han ich dick verloren. Item ez fu'gt sich ainsmals daz sie zemal 
chrank wz vnd daz die andern swester gar onmussig waren mit 
pauen der prunnen als vor geschriben stat also dz ir chamc vff 
die selben zeitt nit zu' irwartten chund vnd vnder selben weil 
chomen die hailigen angel gottes vnd richten ir ir pettlin mit 
grossem fleis sussiclich on allen smerczen als nw die andern 
swester vnd auch ich kamen zu° ir eingangen vnd siefragten wer 
ir ir pettlin also schon gepettet hett So antwurt si das hetten 
getan die diener irs gesponsen die engel gottes Der zaichen vnd 
wunder ist mer mit ir beschechen die ich yecz zemal von seiner 
küreze wegen vnder wegen lass zeschreiben. 

Von im nim ratt vnd ku°ss dir vs ainem hailigen menschen 
des ebenbild du in dein hercz also seczen solt als dick du an in 

gedenckest so mach dich auff vnd orden dich vnd beraitt dich 
als ob er gegen wirttig sey vnd als ob du wellest leben gleich als 
er leb oder als er gelebt hab wafi sandt bernhart spricht Er Lab 
desgleichen auch getan vnd spricht also von im selben wafi ich 
hört vnd kalt was vnd ich vmb vnd vmb su°cht in wem oder 
wa ich meiner gaist erhiczigote der da in allen dingen sacht vnd 
vrdrüczig was vnd mir nichtz begegnen wolt daz mir ze hilff 
cho'm in den gebresten die denn mein gemütt trengend vnd 
eingent waren vnd ich geren hett gehept daz die lautter gleissent 
süssichait gaistlich genad her wider wer chomen ze band So 
macht ich mich vff vnd was mein becrachten weriFen an ettwas 
fromen gaistlichen menschen wie doch aber er yoch tod was oder 
defi zemal nit gegen was ward denn in mich faren der süss wind 
der gaist liechtez trostez vnd ward den smelczen die gefrürin vnd 
die kelin vnd wurden dann fliessen die güzz der zecher vnd des 
mu'st ich mich dann Schemen das ich der als vnwirdig waz dez 
sich got also von im selb in mir su'asent was. Amen. 

F. G. G. Schmidt. 

